तिनताका नेपालीले रूखमुनि चण्डी, रुद्री पढाएर भाषा, संस्कृति र धर्म जोगाए । सन् १९५० ताका डीआर शर्माले नेपाली भाषा र संस्कृति बचाउनका लागि एकल प्रयास गरे । न्वारान गर्न वर्ष दिन पर्खिनुपर्ने, पुरोहित नहुँदा विधिपूर्वक अन्त्येष्टि हुन नसक्ने अवस्था थियो । नेपालीका बच्चाले नेपाली भाषा बोल्न छाडिसकेको अवस्था थियो । तर, शर्माले सिंगो म्यानमारका नेपाली गाउँ घुमेर भाषा जोगाउने अभियान सुरु गरे । पछि नेपाली संस्कृति पाठशाला बनाए ।
